કોંગ્રેસ કિસાન સેલના પ્રમુખ હરેશ મોરડિયા એક પ્રાઇવેટ સ્કૂલના પ્રિન્સિપાલ પણ છે. પોલીસે આ અંગે તપાસ શરૂ કરી છે, પરંતુ હજી સુધી આત્મહત્યા કરવા પાછળનું કારણ જાણવા મળ્યું નથી. જોકે એવું મનાય છે કે, પુત્ર અને પુત્રવધૂની માથાકૂટના કારણે દંપતીએ આ પગલું ભર્યું છે. આ દંપતી સવારે મોડે સુધી બહાર ન આવતાં અને ઘર પણ બંધ જણાતા પાડોશીઓને શંકા ગઈ હતી અને તેથી તેમણે દરવાજો ખખડાવ્યો હતો, પરંતુ તે ન ખૂલતા દરવાજો તોડ્યો હતો. પાડોશીઓએ જોયું તો હરેશ અને રમીલા મોરડિયા બેડરૂમના બેડ પર બેભાન અવસ્થામાં પડેલાં હતાં, જેથી એમ્બુલન્સ બોલાવાઈ હતી, જોકે તે પહેલાં તેમનું મોત નીપજી ગયું હતું.